ભારત અને વેસ્ટઇંડીઝ વચ્ચે રમાયેલી બીજી ટી20 મેચમાં રોહિત શર્માની શાનદાર સેન્ચુરીને કારણકે ભારતે વેસ્ટઇંડીઝને 71 રને હરાવ્યું હતું. લખનવના અટલ બિહારી વાજપેયી સ્ટેડિયમમાં રમાયેલી આ મેચમાં ભારતીય ટીમ જીત મેળવીને સિરીઝમાં 2-0 થી આગળ છે. આ પહેલા ભારતીય ટીમે કોલકાતામાં રમાયેલી પહેલી ટી20 મેચમાં 5 વિકેટથી જીત મેળવી હતી. આ મેચમાં ખલિલ અહમદે ભારતને શરૂઆતી ઓવરમાં બે વિકેટ અપાવીને મેચ જીતવામાં અગત્યની ભૂમિકા ભજવી હતી.